Foreslår atomkraft i Bergensområdet

Professor Jon Samseth mener energiproblemene i Bergensområdet ikke blir løst ved å bygge en kraftlinje. Kjernekraft er på sikt det mest fornuftige, mener han.

Oppdatert 12. august 2010

Artikkelen er over ti år gammel

Ifølge Samseth, som er professor i energifysikk ved Høgskolen i Akershus, er ikke en ny kraftlinje det Bergensområdet trenger aller mest, skriver Teknisk Ukeblad.

- Problemet er ikke løst ved å bygge ny kraftlinje. Vi er også nødt til å bygge ny kraftproduksjon i området, enten i form av gasskraft eller kjernekraft, sier Samseth.

LES OGSÅ:Åpner for ny utbygging av atomkraft i Sverige

Han mener at siden kjernekraft er det billigste og sikreste av disse to alternativene, så er det denne energiformen man bør velge å bygge ut.

Fordi det vil ta minst ti år å bygge et atomkraftverk, mener Samseth at det er riktig å bygge en ny kraftlinje mellom Sima og Samnanger, men han foretrekker alternativet med sjøkabler.

LES OGSÅ:Danskene snur - sier ja til atomkraft

- Framtidige generasjoner vil synes det er fornuftig å velge sjøkabler, selv om det er dyrt i dag. Vi må gjenreise det klassiske miljøvernet i Norge, mener Jon Samseth.

Publisert: 12.08.10 kl. 05:17 Oppdatert: 12.08.10 kl. 05:52